CELEX: 11957E/PRO/HUILE
Language: el
Date: 1957-03-25 00:00:00
Title: Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί των ορυκτελαίων και ορισμένων παραγώγων τους

Avis juridique important

|

11957E/PRO/HUILE

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί των ορυκτελαίων και ορισμένων παραγώγων τους  

Πρωτόκολλο περί των ορυκτελαίων και ορισμένων παραγώγων τουςΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη:1. Κάθε Κράτος μέλος δύναται να διατηρήσει έναντι των λοιπών Κρατών μελών και των τρίτων κρατών, για χρονική περίοδο έξι ετών από της ενάρξεως της ισχύος της συνθήκης, τους δασμούς και φορολογικές επιβαρύνσεις ισοδυνάμου αποτελέσματος που εφαρμόζονται στα προϊόντα των κλάσεων 27.09, 27.10, 27.11, 27.12 και ex 27.13 (παραφίνη, κηρός εκ πετρελαίου ή εξ ασφαλτούχων ορυκτών και παραφινούχα υπολείμματα) της ονοματολογίας των Βρυξελλών κατά την 1η Ιανουαρίου 1957 ή κατά την ημερομηνία ενάρξεως της ισχύος της συνθήκης, αν οι δασμοί αυτοί και φορολογικές επιβαρύνσεις είναι κατώτεροι. Εν τούτοις, ο δασμός που πρέπει να διατηρηθεί στα ακατέργαστα έλαια δεν δύναται να έχει ως αποτέλεσμα την άνω του 5% αύξηση της διαφοράς που υφίσταται την 1η Ιανουαρίου 1957 αφ’ενός μεν μεταξύ των δασμών που εφαρμόζονται στα ακατέργαστα έλαια, αφ’ετέρου δε στα προαναφερθέντα παράγωγα. Στην περίπτωση που δεν υφίσταται τέτοια διαφορά, αυτή που θα ηδύνατο να δημιουργηθεί δεν δύναται να υπερβαίνει κατά 5% τον εφαρμοζόμενο την 1η Ιανουαρίου 1957 δασμό στα προϊόντα της δασμολογικής κλάσεως 27.09. Αν πριν λήξει η περίοδος των έξι ετών, μειωθούν οι δασμοί και οι φορολογικές επιβαρύνσεις ισοδυνάμου αποτελέσματος που εφαρμόζονται στα προϊόντα της κλάσεως 27.09, οι δασμοί και οι φορολογικές επιβαρύνσεις ισοδυνάμου αποτελέσματος που βαρύνουν τα λοιπά προαναφερθέντα προϊόντα πρέπει να μειωθούν αντιστοίχως.Κατά τη λήξη της περιόδου αυτής, οι διατηρούμενοι δασμοί υπό τους όρους του προηγουμένου εδαφίου, καταργούνται ολοσχερώς έναντι των λοιπών Κρατών μελών. Το κοινό δασμολόγιο εφαρμόζεται έναντι των τρίτων χωρών κατά την αυτή ημερομηνία.2. Οι ενισχύσεις της παραγωγής των ορυκτελαίων που αναφέρονται στην κλάση 27.09 της ονοματολογίας των Βρυξελλών, κατά το μέτρο που παρίστανται αναγκαίες για την προσέγγιση της τιμής των ακατεργάστων ελαίων στην τιμή που ισχύει στην παγκόσμια αγορά, c.i.f. σε ευρωπαϊκό λιμένα Κράτους μέλους, διέπονται από το άρθρο 92 παράγραφος 3 περίπτωση γ) της συνθήκης. Κατά τη διάρκεια των δύο πρώτων σταδίων, η Επιτροπή κάνει χρήση των προβλεπομένων στο άρθρο 93 δικαιωμάτων της, μόνον εφ’όσον αυτό είναι αναγκαίο για να εμποδίσει την καταχρηστική εφαρμογή των ανωτέρω ενισχύσεων.Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.P. H. SPAAKJ. Ch. SNOY ET D'OPPUERSADENAUERHALLSTEINPINEAUM. FAUREAntonio SEGNIGaetano MARTINOBECHLambert SCHAUSJ. LUNSJ. LINTHORST HOMAN